open-index/open-wikipedia-markdown huggingface dataset:
Masjid Melekek Dalam

Masjid **Melekek Dalam** merupakan sebuah masjid yang terletak di  Km 30.4,  Melekek Dalam,  78000 Alor Gajah,    Melaka.

## Alamat
: Masjid  Melekek Dalam, Km 30.4, Melekek Dalam, 78000 Alor Gajah,   Melaka

## Sejarah
Masjid Melekek Dalam ini telah dibina pada tahun 1918. Kos pembinaannya dikumpul hasil daripada derma orang ramai. Ia kemudiannya telah di ubasuai pada tahun 1971, dengan bantuan kerajaan.

## Pentadbiran
Masjid Melekek Dalam memiliki nombor pendaftaran masjid No Daftar: MY-04-AG-00044.

## Rujukan


## Pautan luar
* Masjid Melekek Dalam
Masjid Melaka Pindah

Masjid **Melaka Pindah** merupakan sebuah masjid yang terletak di Km 30.4, Melaka Pindah 78000 Alor Gajah, Melaka.

## Alamat
: Masjid Melaka Pindah, Km 30.4, Melaka Pindah 78000 Alor Gajah, Melaka

## Sejarah
Masjid Melaka Pindah ini telah dibina pada tahun 1916. Kos pembinaannya dikumpul hasil daripada derma orang ramai. Ia kemudiannya telah diubah suai pada tahun 1973, dengan bantuan kerajaan.

## Pentadbiran
*Masjid Melaka Pindah* merupakan sebuah masjid yang terletak dalam daerah Alor Gajah, Melaka. Masjid Melaka Pindah memiliki nombor pendaftaran masjid No Daftar: MY-04-AG-00043.

## Rujukan


## Pautan luar
* Masjid Melaka Pindah
Masjid Lubok Redan

Masjid **Lubok Redan** merupakan sebuah masjid yang terletak di  Km 40,  Lubok Redan,  78200 Kuala Sungai Baru,  Melaka.

## Alamat
: Masjid  Lubok Redan, Km 40, Lubok Redan, 78200 Kuala Sungai Baru, Melaka

## Sejarah
Masjid Lubok Redan ini mula dibina pada tahun 1930 daripada derma orang ramai

## Pentadbiran
*Masjid Lubok Redan* atau *Masjid Al-Anshatiah*, Kampung Lubok Redan merupakan sebuah masjid yang terletak dalam daerah Alor Gajah, Melaka. Masjid Lubok Redan memiliki nombor pendaftaran masjid No Daftar: MY-04-AG-00040.

## Rujukan


## Pautan luar
* MASJID AL-ANSHARIAH, KAMPUNG LUBOK REDAN 
* Masjid Warisan
Masjid Lubok China

Masjid **Lubok China** merupakan sebuah masjid yang terletak di  Km 43.2,  Lubuk Cina,  78100 Lubuk Cina  Melaka.

## Alamat
: Masjid  Lubok China, Km 43.2, Lubuk Cina, 78100 Lubuk Cina Melaka

## Sejarah
Masjid Lubok China ini dibina pada tahun 1956 dan dibaharukan pada tahun 1975 daripada bantuan kerajaan dan derma orang ramai.

## Pentadbiran
Masjid Lubok China memiliki nombor pendaftaran masjid No Daftar: MY-04-AG-00039.

## Rujukan


## Pautan luar
* 'Masjid Lubok China'
* "Masjid Lubok China" bergambar. 
* Masjid Lubok China
Masjid Kuala Linggi

Masjid **Kuala Linggi** merupakan sebuah masjid yang terletak di  Km. 51.2,  Kuala Linggi,  78200 Kuala Linggi,  Melaka.

## Alamat
: Masjid  Kuala Linggi, Km. 51.2, Kuala Linggi, 78200 Kuala Linggi, Melaka

## Sejarah
Masjid Kuala Linggi ini telah ditubuhkan pada 1930 oleh penduduk awal kampung ini . Masjid ini telah didirikan diatas tanah wakaf. Dengan cara gotong royung dan bantuan kerajaan negeri. Masjid ini juga telah dibuat tambahan untuk pembesarkan kerana pertambahan penduduknya atau kariahnya yang bertambah. 

Pada keseluruhannya tiang bangunan masjid ini menggunakan kayu jati yang diangkut dari Tanjung Tuan, Port Dickson, Negeri Sembilan. Iaitu kawasan Negeri Melaka yang terletak di Negeri Sembilan. Dinding masjid digunakan batu bata merah kerana ia tahan untuk jangka masa yang panjang dan kini masjid kelihatan seperti masjid yang baru dibina berdasarkan keseluruhan masjid tersebut sentiasa dijaga dengan baik.

Kehadiran penduduk kariah dan orang luar yang datang ke masjid semakin bertambah disebabkan dengan wujudnya Komplek LKIM yang telah beroperasi, bangunan masjid ini telah dibesarkan dengan sumbangan anak kariah dan peruntukan kerajaan.

Masjid ini mula dibina pada tahun 1930 kemudian diperbaharui semula pembinaannya pada tahun 1960 daripada derma orang ramai dan bantuan kerajaan.

## Pentadbiran
*Masjid Kuala Linggi* merupakan sebuah masjid yang terletak dalam daerah Alor Gajah, Melaka. Masjid Kuala Linggi memiliki nombor pendaftaran masjid No Daftar: MY-04-AG-00035.

## Rujukan


## Pautan luar
* Masjid Kuala Linggi
Pusat pembuangan undi

**Pusat pembuangan undi** merupakan sesuatu tempat yang telah diwartakan sebagai tempat bagi proses pengundian dilakukan, di mana pengundi yang berdaftar akan datang dan memasukkan kertas undi yang telah ditanda ke dalam peti undi yang disediakan. 

Oleh sebab pilihan raya biasanya berlangsung secara berkala selama satu atau dua hari, seringnya pada setiap tahun atau tempoh yang lebih panjang, pusat pembuangan undi seringnya mempergunakan kemudahan untuk kegunaaan lain, misalnya sekolah, dewan sukan, atau pejabat kerajaan tempatan, dengan setiapnya melayani bilangan orang yang agak sama. Pusat pembuangan undi dianggotai oleh pegawai yang digelar pegawai pilihan raya atau gelaran yang lain. Kerja mereka adalah untuk mengawas tatacara pengundian serta membantu pengundi dalam proses pengundian. Sebaliknya, pengawas pilihan raya merupakan pemerhati, baik pemerhati bebas mahupun pemihak, yang hadir untuk memastikan keadilan proses.

Kemudahan dibuka pada waktu yang tertentu, bergantung kepada jenis pilihan raya, dengan kegiatan politik oleh atau bagi pihak calon pilihan raya biasanya dilarang di dalam pusat pembuangan undi dan kawasan yang berhampiran. 

Di dalam pusat pembuangan undi, terdapat satu bilik di mana pengundi boleh memilih calon atau parti pilihannya secara sulit dan jika kertas undi digunakan, kertas itu dimasukkan ke dalam peti undi di hadapan para saksi yang tidak dibenarkan melihat pilihan yang dibuat. Mesin undi kekadang digunakan.

Sesetengah pusat pembuangan undi merupakan struktur sementara. Pondok mudah alih boleh diletakkan di tempat pengundian dan dipindahkan kemudian.

## Lihat juga
* Pilihan raya
Masjid Kelemak

Masjid **Kelemak** merupakan sebuah masjid yang terletak di  Km.23.2,  Kampung Kelemak,  78000 Alor Gajah  Melaka.

## Alamat
: Masjid  Kelemak, Km.23.2, Kampung Kelemak, 78000 Alor Gajah Melaka

## Sejarah
Masjid Kelemak ini dibina pada tahun 1929 dan kosnya ditanggung melalui derma orang ramai. Pada tahun 1983 sebuah masjid baru dibangunkan disampingnya dengan bantuan kerajaan dan bantuan orang ramai.

## Pentadbiran
Masjid Kelemak memiliki nombor pendaftaran masjid No Daftar: MY-04-AG-00031.

## Rujukan


## Pautan luar
* 'Masjid Kelemak
Masjid Kampung Tengah KSB

Masjid **Kampung Tengah KSB** merupakan sebuah masjid yang terletak di  Km. 46.6,  Kampung Tengah,  78200 Kuala Sungai Baru  Melaka.

## Alamat
: Masjid  Kampung Tengah KSB, Km. 46.6, Kampung Tengah, 78200 Kuala Sungai Baru Melaka

## Sejarah
Masjid Kg. Tengah adalah satu daripada masjid yang tertua di negeri Melaka. Masjid ini telah dibina dalam tahun 1924 hasil daripada derma anak kariah dan orang ramai. Setiap keluarga dikenakan bayaraan 5 ringgit dan boleh diansur bayarannya selama 2 tahun. Masjid ini dibina secara gotong royong. Inisiatif pembinaan masjid ini dipelopori oleh seorang Ulama, Tuan Haji Lebai Limun yang berasal dari Langkat, Indonesia. Pada peringkat awal pembinaannya empat batang tiang serinya ialah Kayu Berlian yang ditebang secara gotong royong dari Bukit Berlian di Ayer Molek Kuala Sungai Baru. Binaannya ialah 50 X 65 kaki persegi.Keluasan ini agak terhad kerana hanya boleh menampung jamaah kurang lebih seramai 50 orang sahaja tetapi kini jumlah tersebut telah bertambah kepada lebih kurang 500 orang pada setiap solat hari jumaat. Masjid ini mula dibina pada tahun 1924 daripada derma orang ramai.

## Pentadbiran
*Masjid Kampung Tengah KSB* merupakan sebuah masjid yang terletak dalam daerah Alor Gajah, Melaka. Masjid Kampung Tengah KSB memiliki nombor pendaftaran masjid No Daftar: MY-04-AG-00030.

## Rujukan


## Pautan luar
* Masjid Kampung Tengah KSB
Masjid Kampung Tanjung Dahan

Masjid **Tanjung Dahan** merupakan sebuah masjid yang terletak di  Km 48.5,  Tanjung Dahan,  78200 Kuala Sungai Baru Melaka.

## Alamat
: Masjid  Tanjung Dahan, Km 48.5, Tanjung Dahan, 78200 Kuala Sungai BaruMelaka

## Sejarah

## Pentadbiran
*Masjid Kampung Tanjung Dahan* yang di bina pada 1981 merupakan sebuah masjid yang terletak dalam daerah Alor Gajah, Melaka. Masjid Tanjung Dahan memiliki nombor pendaftaran masjid No Daftar: MY-04-AG-00092.

## Rujukan


## Pautan luar
*  http://tgdahan.al-azim.com/
Masjid Kampung Pulau

Masjid **Kampung Pulau** merupakan sebuah masjid yang terletak di  Km.32,  Kampung Pulau,  78300 Masjid Tanah   Melaka.

## Alamat
: Masjid  Kampung Pulau, Km.32, Kampung Pulau, 78300 Masjid Tanah  Melaka

## Sejarah
Masjid Al-Razak telah didirikan pada tahun 1916 masehi bersamaam 1335 Hijrah. Ia di bina di mukim Sungai Baru Hilir, Alor Gajah Melaka. Pengasasnya ialah Allahyarham Hj Abd Razak bin Ali. Kos pembiayaannya adalah 3/4 daripada Hj Abd Razak sendiri dan bakinya ialah derma dan sumbangan daripada penduduk kampung dan orang ramai. Maslid ini diubah suai pertama kali pada tahun 1972 dan kali kedua pada tahun 1974. Ia diubahsuai semula pada tahun 1999/2000 dengan belanja yang dianggarkan RM200,000.00. Masjid ini dirasmikan oleh Ketua Menteri Melaka pada 21.7.2000 Masjid ini dibina pada tahun 1916 dan dibesarkan pada tahun 1972 daripada bantuan kerajaan. 

## Pentadbiran
*Masjid Kampung Pulau* atau juga dikenali sebagai *Masjid Al-Razak*, merupakan sebuah masjid yang terletak dalam daerah Alor Gajah, Melaka. Masjid Kampung Pulau memiliki nombor pendaftaran masjid No Daftar: MY-04-AG-00029.

## Rujukan


## Pautan luar
*
Masjid Kampung Panchor

Masjid **Kampung Panchor** merupakan sebuah masjid yang terletak di   Km. 22.4,  Panchor, 76100 Durian Tunggal   Melaka.

## Alamat
: Masjid  Kampung Panchor,  Km. 22.4, Panchor,76100 Durian Tunggal  Melaka

## Sejarah
Masjid ini didirikan pada tahun 1971 dan siap pada tahun 1973. Masjid ini di beri nama masjid kg Panchor dan di rasmikan oleh
Y.A.B. Tn.Hj. Abdul Gani bin Ali ketua menteri melaka pada 29.8.1975.
Imam pertama masjid kg. Panchor ini ialah Imam Md. Som dari tahun 1973 sehingga 1980 meletakan jawatanya kerana uzur.  Imam kedua ialah Imam Bachik yang telah memegang jawatan itu dari tahun 1980 sehingga pertengahan 1982. Dia telah meletakan jawatanya kerana uzur. Tiada Imam dari pertengahan tahun 1982 sehingga 1987.(Dalam tempoh masa itu, jawatan tersebut di pangku oleh Khatib Dolmat Bin Tampok). Pada pertengahan tahun 1987 Imam Abd. Rahman bin Jobok telah dilantik sebagai Imam sehingga sekarang. Pada tahun 2001 Imam 2 En. Abu Bakar bin Md.Som pula telah dilantik. Noja Tn Hj Mehat Bin Dol pula telah dilantik pada tahun 2004. Masjid ini diberi nama Masjid AR-RAHMAH Kg.Panchor pada tahun 2001.http://www.al-azim.com/~panchor/ 

## Pentadbiran
*Masjid Kampung Panchor* merupakan sebuah masjid yang terletak dalam daerah Alor Gajah, Melaka. Masjid Kampung Panchor memiliki nombor pendaftaran masjid No Daftar: MY-01-KTG-00247.

## Rujukan


## Pautan luar
*  http://www.al-azim.com/~panchor/
Masjid Kemuning

**Masjid Kemuning** merupakan sebuah masjid yang terletak dalam daerah Alor Gajah, Melaka.

## Sejarah
Masjid Kampung Kemuning terletak 5 km dari Pekan Gadek dan 12 km dari bandar Alor Gajah. 

Masjid Kampung Kemuning yang pada asalnya adalah diperbuat dari papan dan beratapkan zink. Masjid ini dibina pada tahun 1957. Disebabkan keadaan masjid yang uzur dan bertambahnya bilangan ahli khariah, sebuah masjid yang baru/yang ada sekarang didirikan oleh kerajaan negeri Melaka, lebih kurang 100 kaki dari tapak masjid lama. Masjid baru ini telah dirasmikan pada 10hb Ogos 1964 oleh Y.A.B. En Abdul Ghafar Bin Baba selaku Ketua Menteri Melaka ketika itu.

Kerja-kerja pembinaan peringkat kedua masjid tersebut telah dibuat pada tahun 1988 dan memakan masa lebih kurang 5 bulan untuk disiapkan. Pada 10hb Mac 1989, bersamaan 2 Syaaban 1409, penambahan Masjid Kampung Kemuning telah dirasmikan oleh T.Y.T. Yang Dipertua Negeri Melaka Tun Datuk Sri Utama Syed Ahmad Al-Haj Bin Syed Mahmud Shahabudin. 

## Rujukan
* Masjid Kampung Kemuning 
* Masjid Kampung Kemuning
Masjid Kuala Ina

**Masjid Kuala Ina** atau juga dikenali sebagai *Masjid Aleyah* merupakan sebuah masjid yang terletak dalam Kampung Kuala Ina, di daerah Alor Gajah, Melaka. Rekabentuknya hampir-hampir menyerupai Masjid Al-Azim yang terletak di kawasan Melaka Tengah. 

## Latar belakang
Masjid Aleyah Kuala Ina yang baru ini telah dibina pada awal tahun 2001 setelah bangunan yang lama telah terbakar pada 18/06/2000. Bangunan yang lama itu berusia 73 tahun. Kerajaan telah meluaskan kawasan masjid baru ini Bangunan baru ini telah mula digunakan pada awal Januari 2003. Bangunan masjid baru ini berharga RM 2 juta dan masih mengekalkan nama asalnya. Bangunan ini telah dirasmikan 14 March 2004 oleh YAB Ketua Menteri Melaka. Masjid ini boleh menampung seramai 1500 jemaah pada satu-satu masa. Masjid ini dibina pada tahun 1970 daripada bantuan kerajaan.

## Lihat Juga
*Daftar masjid di Melaka

## Pautan Luar
*Website Masjid Kuala Ina 
*Pandangan Masjid Kuala Ina dari atas udara
Masjid Kampung Londang

Masjid **Londang** merupakan sebuah masjid yang terletak di   Km 31.6, Kampung Londang,  78300 Masjid Tanah   Melaka. Ia  juga dikenali sebagai *Masjid Al Ehsan* merupakan sebuah masjid yang terletak dalam daerah Alor Gajah, Melaka.

## Alamat
: Masjid  Londang,  Km 31.6,Kampung Londang, 78300 Masjid Tanah  Melaka

## Sejarah
Masjid ini diasaskan sekitar tahun 1921 dengan nama Masjid Londang . Antara pengasasnya ialah Hj.Deraman, Hj.Rajak Dollah, Hj.Dol Rajak . Keluasan masjid ini pada awalnya kira-kira 15m X 15m persegi. Manakala senibinanya menyamai senibina masjid-masjid tua di Melaka seperti Masjid Tengkera dan Masjid Kg.Hulu. Ukiran-ukiran lama masih jelas pada tiang-tiang batu bulat yang memayungi masjid ini. Walaupun telah melalui proses ubahsuai lebih 10 kali , namun tiang-tiang batu berukir ini masih dikekalkan termasuk senibina ukir kayu mimbarnya. Antara imam-imam yang pernah memimpin masjid ini ialah Imam Hj.Yunus Abun, Imam Yasin Latip, Imam Hj.Mohd Nor , Imam Mohamad Jantan. Turut sama menguruskan pentadbiran masjid ini ialah siding-sidang Kg.Londang seperti Sidang Mohamad, Sidang Abuchik Nekmat, Sidang Md.Karim Ani. Manakala pegawai-pegawai masjid yang masih diingati ialah Bilal Pedin, Tok Musa, Bilal Sukor, Khatib Husin, Tok Karim Osman, Bilal Othman dan Mukim Hj.Yunus Tahir.

Sekitar tahun 1980an masjid Kg.Londang telah dinamakam Masjid Al Ehsan dan dirasmikan oleh bekas Ketua Menteri Melaka Datuk Mohd Adib Bin Adam. Keluasannya telah bertambah kira-kira 25m X 30m persegi dan boleh menampung lebih kurang 800 jemaah. 

Masjid ini ditokok tambah dengan mewujudkan perpustakaan, bilik mesyuarat, menara azan, garaj kereta jenazah, tandas baru, pondok sembelihan korban. Bilik mimbar utama tengah masjid telah dipasang penghawa dingin. Keluasan tanah wakaf masjid ini ialah 0ek.0r.22pol di atas Lot 398 Mukim Sungai Baru Tengah. Imam yang memimpin jemaah masjid ialah Imam Hj.Mohd Saref Ismail dan Imam Yaakob Sohor. Manakala Sidang Mohamad Bin Othman sebagai teraju sidang Kg.Londang sekarang. Turut bernaung dibawah masjid Al Ehsan ialah pentadbiran 3 buah surau di Kampong Londang iaitu Madrasah Al Rahman Bt. 19, Madrasah Al Hidayah dan Madrasah Al Hairiyah. Kesemua madrasah ini serba moden dan selesa . 
Masjid ini mula dibina pada tahun 1925 dan dibesarkan dengan bantuan kerajaan.

## Pentadbiran
Masjid Londang memiliki nombor pendaftaran masjid No Daftar: MY-04-AG-00038.

## Rujukan


## Pautan luar
* Masjid Kampung Londang
Masjid Kampung Lendu

Masjid **Lendu** merupakan sebuah masjid yang terletak di   K.M 28.8  Lendu,  78000 Alor Gajah   Melaka.

## Alamat
: Masjid  Lendu,  K.M 28.8 Lendu, 78000 Alor Gajah  Melaka

## Sejarah
Masjid Lendu yang pertama dibina pada tahun 1940-an dan masjid ini dibina daripada kayu oleh orang Melayu Lendu. Memandangkan masjid ini tidak dapat menampung jemaah maka sebuah masjid baru telah dibina ditapak yang sama bagi menggantikan masjid lama. Masjid baru ini telah dirasmikan oleh En. Abdul Ghafar bin Baba, Menteri Pembangunan Negara dan Luar Bandar, pada tahun 1974. Masjid ini telah diperbesarkan lagi kerana penduduk Kg.Lendu yang semakin bertambah ramai dan banguanan tambahan ini telah dirasmikan pada tahun 1982 oleh YAB Dato Seri Ab. Rahim bin Dato Tambychik, Ketua Menteri Melaka.

Pada masa ini selain penduduk Islam Kg.Lendu menggunakan masjid, warga UITM dan penduduk Taman Demensi turut memakmorkan masjid Lendu. Kemajuan Lendu yang semakin pesat seiring dengan pertambahan penduduk Lendu maka Lembaga Masjid Lendu bersama dengan JKKK Lendu telah berusaha memohon pembinaan Masjid baru Lendu dar Kerajaan Negeri Melaka. Syukur Alhamdulillah, Kerajaan Negeri Melaka telah meluluskan pembinaan Masjid baru Lendu di tanah seluas 7 ekar berhampiran Pekan Lendu. Masjid ini dibina pada tahun 1941 dan dibina semula pada tahun 1974 daripada bantuan kerajaan dan diberi nama Masjid Jamek Lendu.

## Pentadbiran
*Masjid Kampung Lendu* merupakan sebuah masjid yang terletak dalam daerah Alor Gajah, Melaka. Masjid Lendu memiliki nombor pendaftaran masjid No Daftar: MY-04-AG-00037.

## Rujukan


## Pautan luar
* Masjid Kampung Lendu
Masjid Kampung Ladang

Masjid **Kampung Ladang** merupakan sebuah masjid yang terletak di  Km. 43.2,  Kuala Sungai Baru,  78200 Kuala Sungai  Baru  Melaka.

## Alamat
: Masjid  Kampung Ladang, Km. 43.2, Kuala Sungai Baru, 78200 Kuala Sungai  Baru Melaka

## Sejarah
Dibina pada tahun 1900 di atas sebidang tanah yang diwakafkan oleh Tn.Hj.AHMAD yang lebih mesra dengan panggilan PAK ITAM MAT. Bangunan Masjid ini pada mula nya dibina menggunakan kayu yang dibelah dari kayu hutan oleh beberapa orang anak kariah yang berkemahiran di dalam bidang tersebut. Oleh kerana kedudukan MASJID KG. LADANG terletak kira kira 200 Meter dari PEKAN KUALA SUNGAI BARU, MELAKA secara tidak langsung Masjid ini menjadi tumpuan umat Islam sekitar nya, lebih lebih lagi waktu solat Jumaat, solat Sunat Aidil Fitri dan Solat Sunat Aidil Adha. Diwaktu ini lah jemaah terpaksa bersesak sesak dan ramai lagi terpaksa bersolat dihalaman Masjid. Ini kerana keluasan dalam bangunan Masjid pada masa itu ialah 70 kaki kali 50 kaki persegi sahaja. 

Ekoran daripada suasana tersebut A.J.K. Lembaga Pengelola Masjid dan seluruh anak kariah sebulat suara bersetuju mengubah suai bangunan masjid ini dari bangunan kayu ke bangunan batu dan BERTIANG SATU dengan keluasan menjadi 80 kaki kali 90kaki. Bangunan ini mula diubahsuai pada tahun 1985 siap sepenuhnya pada tahun 1988, dengan menggunakan dana dari KHAIRAT ORANG RAMAI terutama anak anak kariah Kg. Ladang. Yang lebih ISTIMEWANYA pembinaan bangunan baru ini dibuat secara GOTONG ROYONG oleh seluruh anak kariah Kg. Ladang. Masjid ini dibina pada tahun 1955 daripada derma orang ramai.

## Pentadbiran
*Masjid Kampung Ladang* merupakan sebuah masjid yang terletak dalam daerah Alor Gajah, Melaka. Masjid Kampung Ladang memiliki nombor pendaftaran masjid No Daftar: MY-04-AG-00028.

## Rujukan


## Pautan luar
* Masjid Kampung Ladang
Masjid Kampung Gangsa

**Masjid Kampung Gangsa** atau juga dikenali sebagai Masjid Ihsanuddin Kampong Gangsa merupakan sebuah masjid yang terletak dalam daerah Alor Gajah, Melaka.

## Latar belakang
Masjid Kampung Gangsa ini pada asalnya bermula sekitar tahun 1918 dengan penempatan penduduk di Kampong Gangsa, yang pada waktu itu tidak ramai. Mereka sepakat bergotong royong membina sebuah surau kayu, di tapak Masjid Kampong Gangsa yang sediada sekarang. Pada awalnya ia merupakan sebuah masjid kayu, dan slepas Merdeka pada tahun 1964, dengan bantuan kerajaan, surau kayu tersebut telah dirobohkan dan didirikan sebuah bangunan masjid. Tanah tapak masjid di wakafkan oleh seorang penduduk Kampong Gangsa, bangunan masjid Kampong Gangsa telah dibina semula dengan menggunakan batu pada tahun 1964 dengan bantuan kerajaan dan derma dari orang ramai. Pada waktu itu, Masjid Kampung Gangsa hanya dapat menampung jemaah disekitar 150 orang sahaja. Pembesaran Masjid Kampung Gangsa pada pertama kali dalam tahun 1975.

Pada tahun 1975 atas bantuan kerajaan sekali lagi kawasan Masjid Gangsa telah diperbesarkan dan boleh menampung jemaah di dalam masjid seramai 400 orang. Dari setahun ke tahun penduduk-penduduk Kampong Gangsa bertambah, taman-taman di sekitar Kampong Gangsa di dirikan bagai cendawan. Terdapat 9 taman di sekitar Kampong Gangsa yang mana telah menyebabkan Masjid Kampong Gangsa menjadi terlalu padat, lebih-lebih lagi pada hari-hari raya, hari Jumaat, jemaah yang datang ke masjid, bersolat hinggakan di luar kawasan masjid. Ahli-ahli Jawatan Kuasa Lembaga Masjid Kampong Gangsa, menyedari masalah ini, Masjid Kampong Gangsa perlu pembangunan maupun pembaikkan-pembaikkan segera, bagi menampong jemaah dan jemaah dapat beribadat dengan lebih selesa.

Pada tahun 2003 dengan bantuan orang ramai, ruang solat wanita dan tempat mengambil wuduk telah dapat dibesarkan dengan perbelanjaan sebanyak RM14,000.00. Begitu juga pada tahun 2007 kawasan masjid dilebarkan lagi sehingga ke kawasaan permukaan jalan, semua perbelanjaan sebanyak RM27,000.00, hasil sumbangan penduduk-penduduk kampong dan penduduk-penduduk taman di sekitar Kampong Gangsa. Bangunan tandas lama dan tempat mengambil wuduk lelaki, telah dibaik pulih serta di dirikan Bangunan Tandas Baru, hasil dari bantuan Kerajaan. Dengan pembesaran tersebut, maka dapatlah Masjid Kampong Gangsa menampong jemaah dari 600 hingga ke 750 jemaah dalam satu-satu masa, dalam tahun 2008 atas arahan Jabatan Agama Islam Negeri Melaka, Masjid Kampong Gangsa telah di tukarkan Masjid Ihsanuddin Kampong Gangsa.

## Pautan luar
* Masjid Kampung Gangsa
Masjid Kampung Gadek

**Masjid Kampung Gadek** atau juga dikenali sebagai *Masjid As'Syakirin* merupakan sebuah masjid yang terletak dalam daerah Alor Gajah, Melaka.

## Alamat
: Masjid  Gadek, Km. 29.6, Alor Gajah, 78000 Alor Gajah, Melaka

## Latar belakang
Masjid Kampung Gadek telah dibina bagi kegunaan para jemaah yang datangnya dari 2 mukim, iaitu mukim Gadek dan mukim Ganun. Pembinaan Masjid Kampung Gadek menelan belanja hampir 1 juta, dan ia boleh menampung seramai 1000 jemaah pada satu-satu masa. 

Bangunan Masjid As'Syakirin, Kg. Gadek yang tersergam sekarang ini telah mula di bina pada akhir tahun 1966 dengan bantuan penuh kerajaan dan orang ramai. Masjid ini merangkumi dua mukim ia itu mukim Gadek dan Ganun. Ianya boleh menampung seramai 1000 orang jemaah dalam satu masa dan mempunyai seramai 40 orang AJK termasuk Pegawai Syarak, wakil Pemuda dan Wanita. Ianya telah dirasmikan oleh Bekas Ketua Menteri Melaka Allahyarham Y.A.B. Datuk Hj. Mohd Zin Bin Hj. Abdul Ghani pada 14 hb. April 1995 bersamaan 14 Zulkaedah 1415H. Masjid ini dibina pada tahun 1966 daripada bantuan kerajaan.

## Pentadbiran
Masjid Gadek memiliki nombor pendaftaran masjid No Daftar: MY-04-AG-00024.

## Rujukan


## Pautan luar
* Masjid Kampung Gadek
Masjid Kampung Berisu

Masjid **Berisu** merupakan sebuah masjid yang terletak di  Km. 40,  Berisu,  78100 Lubuk Cina, daerah Alor Gajah,  Melaka.

## Alamat
: Masjid  Berisu, Km. 40, Berisu, 78100 Lubuk Cina Melaka

## Sejarah
Masjid Kampung Berisu telah dibina sekitar tahun 1922 di atas tanah yang diwakafkan untuk dijadikan tapak bagi mendirikan sebuah masjid di kampung Berisu. Hasrat murni Allahyarhamah ini diberitahu kepada anaknya Allahyarham Mohammad bin Ibrahim bagi melaksanakan hasratnya. Keikhlasan keluarga ini telah disambut dengan rasa terharu dan bangga oleh Allahyarham Penghulu Haji Said Bin Tajid, Bilal Jusoh
dan rakan-rakan sekampung. Dengan itu, Penghulu Haji Said bin Tajid dan penduduk kampung sepakat untuk mengumpulkan dana untuk membina masjid.Ini kerana tapak untuk medirikan masjid telah ada.

Penduduk kampung Berisu bersama-sama turut menyumbang, malah ada segelintir dari penduduk kampung Berisu dikala itu, sanggup menjual, sebahagian dari tanah mereka bagi bersama-sama menyumbang kepada tujuan tersebut. Dengan berbekalkan dana yang ada dan tulang empat kerat bersama semangat yang gigih, Allahyarham Penghulu Said dan rakan-rakan memulakan kerja-kerja penambakan dan meratakan tanah yang diwakafkan tadi beramai-ramai secara bergotong-royong. Kereta lembu digunakan ketika itu, bagi mengangkut pasir, batu dan kayu dan masjid itu dibina secara gotong royong untuk mengalas kayu-kayan yang sederhana, bagi mendirikan atap masjid. Masjid ini siap dibina dalam tahun 1926 dengan derma orang ramai.

## Pentadbiran
Masjid Berisu memiliki nombor pendaftaran masjid No Daftar: MY-04-AG-00017.

## Rujukan


## Pautan luar
* Masjid Kampung Berisu
* Masjid Warisan
Masjid Kampung Baru Bukit Bulat

**Masjid Kampung Baru Bukit Bulat** merupakan sebuah masjid yang terletak dalam daerah Alor Gajah, Melaka.

## Latar belakang
Masjid Kampung Baru Bukit Bulat ini telah dibina pada tahun 1976 dengan bantuan kerajaan. Ia hanya boleh menampung seramai 150 jemaah pada satu masa. Kini Masjid Kampung Baru Bukit Bulat telah diubahsuai dan boleh menampung seramai 300 jemaah. Masjid ini telah di perbaiki dan pada tahun 2007 hasil bantuan penuh Kerajaan Negeri Melaka.

## Pautan luar
* Masjid Kampung Baru Bukit Bulat
Melaka Sentral

**Melaka Sentral** terletak di Peringgit, Melaka iaitu di Jalan Tun Razak berdekatan pasaraya Tesco Melaka merupakan stesen bas yang terdapat di negeri Melaka. Ia terletak diantara Lebuh AMJ (Jalan Tun Abdul Razak) dan Jalan Panglima Awang.

Stesen ini dirasmikan oleh Perdana Menteri, Abdullah Ahmad Badawi pada 1 Mei 2004. Bangunan ini dikatakan ada ciri-ciri seperti bangunan KLIA.

Bangunan ini dilengkapi dengan fasiliti yang mencukupi dengan liputan hawa dingin di dalam bangunan. Terdapat juga restoren makanan segera disediakan seperti McDonalds dan Marrybrown.

Kemudahan seperti bank, surau, tandas, kaunter pertanyaan, kafe siber, gerai menjual majalah dan surat khabar, kedai gambar, kedai menjual telefon bimbit turut disediakan. Terdapat beberapa kaunter agensi kerajaan dibuka di sini bagi memudahkan orang ramai berurusan dengan kerajaan.

Di sini terdapat 24 kaunter tiket bas ekspres ke seluruh bandar utama di Semenanjung Malaysia. Perkhidmatan teksi juga turut disediakan.

Di sini juga terdapat Pasar Besar Melaka dan Baazar Melaka Sentral.

## Lihat juga

* Pengangkutan di Melaka
Akhbar

**Akhbar**, **surat khabar** atau **koran** (pinjaman  atau *krant*) merupakan penerbitan berkala sama ada harian, mingguan, atau bulanan; yang memuatkan berita semasa.

Akhbar biasanya dicetak pada kertas kos rendah yang disebut kertas akhbar, dan berisi berita-berita terkini dalam pelbagai topik. Topiknya boleh terbentuk dari acara-acara politik, jenayah, sukan, rencana atau cuaca. Akhbar juga turut mengandungi kartun, teka-teki silang-kata dan hiburan lain. 

Secara umumnya, akhbar mendapat pendapatan baik dari pengiklanan, langganan pembaca atau kedua-duanya; adakala ada juga akhbar yang diedarkan secara percuma kepada pembaca dengan mampunya pendapatan diperolehi dari pengiklanan semata-mata. Media ini masih bertahan hingga kini walaupun mendapat saingan dari teknologi seperti radio, televisyen dan internet.

## Sejarah
Terbitan bercetak pertama yang boleh dianggap mengikut tatacara akhbar iaitu *Relation aller Fürnemmen und gedenckwürdigen Historien* yang diterbitkan di Strasbourg, Empayar Rom Suci secara mingguan pada 1605.

*[[Alamat Langkapuri]]* dicanangkan sebagai surat khabar berbahasa Melayu pertama diedarkan dan diterbitkan di dunia; ia dicetak di Colombo, Sailan British (kini Sri Lanka) dan diedarkan dari Jun 1869 hingga 1870 disebabkan bilangan pelanggan tidak mencukupi, ia ada dilancarkan semula pada tahun 1877 tapi ditutup kekal pada tahun berikutnya. Walau bagaimanapun, *Soerat Kabar Bahasa Melaijoe* didapati lebih awal terbit pada 5 Januari 1856 di Batavia oleh E. Fuhri untuk masyarakat Tionghua setempat di sana.

## Lihat juga

* Senarai akhbar mengikut negara
* Akhbar Melayu
** Akhbar Melayu dalam talian
* Kewartawanan
* Terbitan lebar sehelai
* Majalah
* Percetakan

## Rujukan

## Pautan luar
* Newspaper Index, indeks akhbar di semua negara
* NewspaperARCHIVE.com, pangkalan data akhbar bersejarah
Masjid Kampung Baru KSB

Masjid **Kampung Baru KSB** merupakan sebuah masjid yang terletak di  Km. 43.2,  Kuala Sungai Baru,  78200 Kuala Sungai Baru,    Melaka.

## Alamat
: Masjid  Kampung Baru Ksb, Km. 43.2, Kuala Sungai Baru, 78200 Kuala Sungai Baru,   Melaka

## Sejarah
Sejarah Masjid Kampung Baru telah bermula semenjak lebih 100 tahun dahulu oleh penduduk kampung yang sedar tentang kepentingan agama dalam masyarakat. Pada awal masjid dibina menggunakan 4 batang tiang seri yang diambil dari hutan Tanjung Tuan, Alor Gajah Melaka. Ianya beratapkan zink dibina seluas 30 x 35 kaki persegi dan boleh memuatkan 100 orang jemaah.

Ianya telah dibesarkan sebanyak 3 kali sumbangan iaitu semasa Yg. Bhg Tun Abdul Ghafar bin Baba (Bekas Timbalan Perdana Menteri Malaysia), Allahyarham Datuk Hj. Mohammad b. Jais (Bekas Wakil Rakyat) dan Yg. Bhg. Datuk Hj. Ibrahim b. Durum. Masjid ini dibina pada tahun 1964 daripada bantuan kerajaan.

## Pentadbiran
Masjid Kampung Baru Ksb memiliki nombor pendaftaran masjid No Daftar: MY-04-AG-00027.

## Rujukan


## Pautan luar
* Masjid Kampung Baru KSB
Pelancongan di Alor Gajah

## Sejarah & Senibina
* Muzium Adat Istiadat 
* Makam Dol Said
* Kubur British
* Batu Megalith
* Dataran Keris, Alor Gajah 
* Masjid dari Tanah Liat di Masjid Tanah
* Rumah Api Tg. Tuan
* Rumah Tradisional Melaka

## Alam Semulajadi
* Pantai Tanjung Bidara
* Pantai Pengkalan Balak
* Pantai Tanjung Tuan 
* Muara Sungai Linggi
* Pulau Kenet 
* Perkampungan Orang Asli di Alor Gajah
* Pusat Penetasan Penyu Tanjung Bidara 

## Rekreasi
* A Famosa Resort
* Dataran Alor Gajah 
* Kolam Air Panas Gadek
Kolam Air Panas Gadek

**Kolam Air Panas Gadek** ialah kolam air panas yang terletak di Daerah Alor Gajah, Melaka, Malaysia.

Kolam Air Panas yang telah diberi wajah baru ini turut dilengkapi dengan kemudahan seperti restoran, bilik mandi, bilik persalinan dan tandas.

## Bayaran masuk
* Dewasa      : RM 5.00 (13 tahun dan ke atas)                                    
* Kanak-kanak : RM 3.00 (6 hingga 12 tahun)

*5 tahun ke bawah PERCUMA

Waktu Operasi: 24 Jam Setiap Hari

## Pantauan luar
* http://pesonabatik.com/blog/kolam-air-panas-gadek-melaka/2007/05/29/ 
* http://travel.yahoo.com/p-travelguide-2888373-gadek_natural_hot_springs_malacca-i
* http://www.melaka.gov.my/v1/view_article.php?pageid=103&PHPSESSID=e3544c1823857125249f2de4aeff6aea
Dataran Keris

**Dataran Keris** terletak di tengah Bandar Alor Gajah, Daerah Alor Gajah, Melaka, Malaysia. Persekitarannya dulu merupakan suasana yang permai dan sunyi kini telah bertukar menjadi sebuah bandar yang sibuk dengan pembangunan. Di tengah dataran ini mempunyai sebuah replika keris yang besar.

Namun Dataran Keris, Alor Gajah tetap menjadi tumpuan dan keutamaan orang ramai datang untuk beristirahat terutamanya pada hujung minggu dan waktu petang.

Dataran Keris, Alor Gajah juga sering menjadi tumpuan untuk majlis-majlis rasmi dan program-program kemasyarakatan. Pelbagai kemudahan turut disediakan bagi kemudahan pengunjung, diantaranya adalah pentas terbuka, bilik persalinan, taman permainan kanak-kanak, gerai-gerai dan tandas awam.

Di kawasan dataran ini terdapat Muzium Adat Istiadat yang bersebelahan dengan replika keris yang besar.

## Tugu Kemerdekaan
Terdapat sebuah tugu yang dinamakan Tugu Kemerdekaan, di atas pentas terbuka yang terdapat di Dataran Keris.

Tugu ini menandakan tempat berlakunya upacara pembacaan 'pemasyhuran' Kemerdekaan Persekutuan Tanah Melayu.

## Lihat juga
* Pelancongan di Alor Gajah
Rumah Tradisional Melaka

**Rumah Tradisional Melaka** merupakan rumah tradisional yang dibina dengan reka bentuk warisan masyarakat melayu berciri-ciri bumbung atap yang panjang dan tangga batu bersalut jubin.

Tangga batu merupakan ciri-ciri utama disamping ukiran kayu di bahagian serambi yang unik.Halaman Rumah Tradisional ini biasanya dihias dengan pelbagai jenis bunga.
Pantai Tanjung Bidara

**Pantai Tanjung Bidara** ialah sebuah pantai yang terletak di Daerah Alor Gajah, Melaka, Malaysia. Keadaan fizikal pantai yang landai dan pasir yang memutih serta angin sepoi-sepoi bahasa ini merupakan persaingan utama pantai Port Dickson yang terletak lebih kurang 70 km dari Masjid Tanah.

Pantai kegemaran ramai ini turut dilengkapi dengan pelbagai kemudahan seperti tempat letak kereta, padang permainan kanak-kanak, surau, medan selera, tandas awam dan bilik mandi untuk keselesaan para pengunjungnya.

## Senarai Mangsa Lemas
*Syed Alishah Syed Islam, 16 tahun, **12 September 2015**
*Syed Muhammad Shah, 19 tahun, **12 September 2015**
*Muhammad Hamdani Mohd Asri, 16 tahun, **2 April 2017**

## Pautan luar
* Tanjung Bidara Beach Resort

## Rujukan
Kubur British

**Kubur British** ialah sebuah kubur yang terletak di bersebelahan kantin Sekolah Kebangsaan Alor Gajah 1, Alor Gajah, Melaka. Pada bulan Mei 1829, pihak Inggeris telah menyerang Naning buat kali kedua. Walaupun pihak Inggeris menang dalam peperangan tersebut, banyak daripada tenteranya terkorban, antaranya George Holford Walker, berserta kuda dan anjingnya. Mangsa-mangsa peperangan itu disemadikan di dalam kubur ini.
Pantai Tanjung Tuan

Tanjung Tuan merupakan pantai peranginan yang terkenal sebagai kawasan rezab santuari burung-burung liar.

Pantai yang bersempadan dengan Port Dickson ini mempunyai keluasan 60.7 hektar dan merupakan tempat persinggahan berpuluh ribu burung jenis "sparrow", "hawk", "honey buzzards" dan "swifts" yang berhijrah dari hemisfera selatan ke hemisfera utara terutamanya pada bulan September-Oktober dan Mac-April.

Pantai ini turut dilengkapi dengan kemudahan Rumah Api untuk panduan kapal-kapal yang menggunakan kawasan perairan ini.
Perkampungan Orang Asli di Alor Gajah

Di daerah Alor Gajah terdapat 9 perkampungan Orang Asli dengan jumlah penduduk 600 orang dan terdiri daripada 125 Ketua Isi Rumah (KIR). Kebanyakan Orang Asli di daerah Alor Gajah terdiri daripada suku kaum Temuan.

Perkampungan Orang Asli yang terdapat di Alor Gajah ialah Kampung Bukit Payung, Kampung Bukit Sebang, Kampung Bukit Putus, Kampung Machap Umboo, Kampung Machap Umboo Dalam, Kampung Tebong Stesen, Kampung Kubang Badak, Kampung Air Dusun, dan Kampung Hutan Percha.

Kampung Orang Asli ini kaya dengan pelbagai adat termasuk adat perkahwinan, perlantikan batin, adat kelahiran, adat kematian, pantang larang dan banyak lagi.

Keunikan cara hidup dan hasil kraftangan Orang Asli ini menjadi daya tarikan pelancong tempatan mahupun luar negara.
Pantai Pengkalan Balak

**Pantai Pengkalan Balak** merupakan kesinambungan dari Pantai Tanjung Bidara, Melaka berhampiran pekan Pengkalan Balak, dalam daerah Alor Gajah. Pesisir pantainya yang luas didampingi keindahan dan keunikan kampung-kampung nelayan menjadikan suasana persekitarannya damai dan permai. Pantai ini terletak berdekatan dengan Kem Terendak, sebuah kem tentera dan pantai Tanjung Bidara. Pantai yang terletak 10 km dari bandar Masjid Tanah ini merupakan pantai perkelahan yang terkenal di negeri Melaka.

Pantai yang popular dengan pelbagai bentuk chalet persendirian ini memberikan peluang kepada pengunjung dan pelancong untuk menginap dan menikmati suasananya yang permai pada sebelah malam. Para pengunjung juga berpeluang menyaksikan nelayan-nelayan yang pulang membawa hasil laut menjelang senja hari.

Penempatan ini terdiri daripada 11 buah kampung tradisional dengan kebanyakan penduduk bekerja sebagai petani dan nelayan.

Pengunjung ke Pantai Padang Kemunting akan berpeluang melihat penyu karah, spesies yang hampir pupus. Pusat Penetasan Penyu Jabatan Perikanan di Padang Kemunting berperanan dalam menyelamat dan melindungi penyu karah ini.

Berdekatan pantai terdapat Kompleks Falak Al-Khawarizmi yang menempatkan Balai Cerap, Planetarium, Pusat Latihan Falak dan Balai Cerap Robotik.

## Rujukan

## Pautan luar
* Turtle Information Centre Melaka
* Senarai Chalet dan Resort di Pengkalan Balak
* Portal Rasmi Majlis Perbandaran Alor Gajah - Pantai Pengkalan Balak
*30+ Senarai Penginapan Hotel Resort Chalet dan Homestay di sekitar Pantai Pengkalan Balak
Pusat Penetasan Penyu Tanjung Bidara

**Pusat Penetasan Penyu Tanjung Bidara** terletak 26 kilometer dari bandar Alor Gajah dan 9 kilometer dari bandar Masjid Tanah. Pusat ini menyediakan pantai penetasan penyu yang dipagar dan diselenggarakan dengan baik. 

Pusat penetasan ini adalah salah satu daripada usaha-usaha yang dijalankan pihak berkuasa untuk menyelamat dan melindungi haiwan tersebut daripada pupus.
Pulau Kenet

**Pulau Kenet** adalah sebuah pulau kegemaran pemancing di Alor Gajah, Melaka. Ia mempunyai ciri fizikal yang unik, dan kelihatannya sebagai sebuah pulau yang terpisah dari tanah besar ketika air pasang. Namun, apabila air surut, pulau ini kelihatan seperti pelantar yang boleh dikunjungi ramai tanpa perlu menggunakan bot atau perahu.
Muara Sungai Linggi

**Muara [[Sungai Linggi]]** memisahkan Melaka dan Negeri Sembilan merupakan destinasi perkampungan yang sangat terkenal degan Jeti Nelayannya. Muara ini menjadi lokasi yang sangat aktif dengan aktiviti nelayan dan menjadi tumpuan untuk bot-bot dagang kecil. 

Muara ini semakin popular dengan adanya Pelabuhan Barter Trade yang menawarkan aktiviti dan perkhidmatan pertukaran barang-barang dagangan utama Negeri Melaka
Bank Muamalat Malaysia

**Bank Muamalat Malaysia Berhad** (Jawi: بڠک معاملة مليسيا برحد) adalah bank kedua yang menawarkan Perbankan Islam di bawah "Akta Perbankan Islam 1983"
di Malaysia, selepas Bank Islam.

Bank Muamalat memulakan operasinya pada 1 Oktober 1999 dan merupakan gabungan aset dan liabiliti bahagian perbankan Islam daripada Bank Bumiputra Malaysia Berhad, Bank of Commerce (M) Berhad dan BBMB Kewangan. Khazanah Nasional Berhad memegang 70% daripada saham syarikat, manakala 30% lagi dipegang oleh Commerce Asset-Holdings Berhad.

Pada pertengahan Ogos 2012, diketahui bahawa DRB Hicom memegang 70% saham di dalam bank manakala Khazanah Nasional Berhad memegang selebihnya dan Bank Affin dibenarkan oleh Bank Negara Malaysia untuk berbincang dengan pemilik bank ini mengenai penggabungan bank ini dengan Bank Affin.

## Pautan luar
* Laman web korporat 

## Rujukan
Bumiputra-Commerce Holdings

**Bumiputra Commerce Bank (BCB)** (; dahulu dikenali sebagai Commerce Asset-Holdings Berhad) ialah bahagian disenaraikan untuk Kumpulan BCB, kumpulan perkhidmatan kewangan Malaysia kedua terbesar. Ia telah disenaraikan dalam Papan Utama Bursa Malaysia, bursa saham negara semenjak 1987. Seperti pada 11 Mac 2009, BCB adalah syarikat terbesar keenam dalam Bursa Malaysia dengan modal pasaran RM21.7 bilion.

Bumiputra Commerce Bank (BCB) Banktelah melalui satu proses penstrukturan semula dalaman, yang telah menghasilkan dalam perubahan syarikat. Dahulunya operasi entitinya dalam pelbagai sektor perkhidmatan kewangan dikendalikan sebahagian besar pada satu asas sendiri. Bagaimanapun, sejak lewat 2004, ia bermula untuk mengukuhkan semua operasinya di bawah Kumpulan BCB, untuk membentuk sebuah bank universal ditunjangi oleh BCB, bank pelaburan terbesar Asia Tenggara.

Kumpulan BCB Holdings adakah penyedia perkhidmatan kewangan Malaysia kedua terbesar dan satu daripada kumpulan perbankan sejagat utama Asia Tenggara. Ia menawarkan perbankan pengguna, perbankan pelaburan, perbankan Islam, pengurusan aset dan produk dan perkhidmatan insurans. Beribu pejabat di Kuala Lumpur, pejabat rantau utamanya terletak di Singapura, Indonesia dan Thailand. Ia mengoperasi perniagaannya terus tiga jenama entiti utama, BCB Bank, BCB Investment Bank dan BCB Islamic. Kumpulan BCB adalah juga pemegang saham majoriti bagi PT BCB Bank Niaga Tbk di Indonesia. BCB mempunyai sejumlah kekuatan kakitangan lebih daripada 36,000 terletak dalam pejabatnya di 11 buah negara. Bersama mereka berkhidmat hampir 7 juta orang pelanggan.

## Lihat juga
* BCB

## Rujukan

## Pautan luar
* CIMB Bank
Perbankan Islam

**Perbankan Islam** merujuk kepada pengurusan wang yang berdasarkan syariat-syariat Islam. Kini Perbankan Islam telah diiktiraf di seluruh dunia.

## Prinsip Syariah dalam perbankan Islam
Perbankan Islam mempunyai tujuan yang sama dengan perbankan konvensional melainkan operasinya adalah berlandaskan prinsip Syariah, yang dikenali sebagai Fiqh al-Muamalat (peraturan-peraturan Islam di dalam urus niaga). Prinsip dasar perbankan Islam ialah perkongsian untung dan rugi dan larangan ke atas riba (faedah).

Di antara konsep-konsep Islam yang selalu diguna pakai di dalam perbankan Islam ialah:

* perkongsian untung (Mudharabah)
* simpanan (Wadiah)
* usaha sama (Musyarakah)
* kos tokok (Murabahah)
* sewaan (Ijarah).
* pembelian pra-bayar (Bai' Salam)
* Bai' Bithaman Ajil
* Qardh Al Hassan

## Pautan luar

* maklumat,latihan dan seminar kewangan Islam 
* Financial Islam
Wadiah

**Wadiah** atau **simpanan** adalah konsep perbankan Islam yang hampir sama dengan konsep akaun simpanan dalam perbankan konvensional. Dalam konsep Wadiah, bank dianggap sebagai penjaga dan pemegang amanah dana 

Seseorang pendeposit akan mendepositkan dana ke dalam bank dan bank akan menjamin pembayaran balik ke semua amaun deposit berkenaan, atau sebahagian daripada amaun belum jelas apabila pendeposit memintanya. Pendeposit mungkin akan diberikan 'hibah' (hadiah), atas budi bicara bank, sebagai satu bentuk penghargaan kerana membenarkan penggunaan dana pendeposit oleh bank.

#***Wadi'ah Yad al-Amanah*** : bank tidak bertanggungjawab sekiranya berlaku kehilangan dan kerosakan pada hartabenda simpanan selama perkara berkenaan bukan dikeranakan oleh kesilapan bank dalam memelihara hartabenda berkenaan
#***Wadi'ah Yad adh-Ḍhamanah*** : bank boleh memanfaatkan hartabenda simpanan berkenaan dengan keizinan pendeposit dan untuk memulangkan hartabenda simpanan sepenuhnya bila-bila masa sekiranya pendeposit mahukannya

=Pendapat=
#Imam Hanafi : تسليط الغير على حفظ ماله صارحا أو دلالة (membabitkan pihak lain dalam memelihara hartabenda melalui ungkapan yang jelas dan isyarat)
#Imam Hambali, Imam Syafi'i, dan Imam Maliki : توكيل في حفظ مملوك على وجه مخصوص (meminta pihak lain untuk memelihara hartabenda melalui cara tertentu)
#Hasbi Ashidiqi : *Wadi'ah* ialah akad yang pada dasarnya meminta bantuan daripada seseorang dalam memelihara hartabenda pendeposit
#Syekh Syihab ad-Din al-Qalyubi dan Syekh Umairah : *Wadi'ah* ialah hartabenda yang ditempatkan kepada pihak lain untuk dipeliharanya
#Ibrahim al-Bajuri : *Wadi'ah* ialah akad yang dilakukan untuk pemeliharaan hartabenda
#Addris Ahmad : *Wadi'ah* ialah hartabenda yang diserahkan (diamanahkan) kepada seseorang supaya hartabenda berkenaan dipelihara dengan baik
#Pendapat ahli ekonomi perbankan : *Wadi'ah* ialah akad simpanan hartabenda atau wang kepada pihak yang diberi mandat untuk memelihara keselamatan dan keutuhan hartabenda atau wang berkenaan
Ijarah

Konsep ini melibatkan dua kontrak yang berasingan. Kontrak pertama ialah kontrak Ijarah (pemajakan/menyewa) akan ditandatangani terlebih dahulu sebelum kontrak kedua iaitu kontrak Bai' (belian) dimeterai. 

Sebagai contoh, di bawah kemudahan pembiayaan kereta, pelanggan akan memasuki kontrak pertama dan memajak kereta tersebut daripada pemilik (bank) pada kadar sewa yang telah dipersetujui untuk suatu tempoh tertentu. Pada akhir tempoh pemajakan, kontrak kedua akan dikuatkuasakan bagi membolehkan pelanggan membeli kenderaan tersebut pada harga yang telah dipersetujui.
Mudharabah

**Mudharabah** (**perkongsian untung**) ialah pengaturan atau perjanjian di antara pemberi modal dan pengusaha projek di mana pengusaha projek boleh menggunakan dana bagi menjalankan aktiviti perniagaan beliau. Sebarang keuntungan yang diperoleh akan dibahagi di antara pemberi modal dan pengusaha projek tersebut mengikut nisbah yang telah dipersetujui sementara kerugian akan ditanggung seluruhnya oleh pemberi modal.

## Pautan luar
*Mengenali Perbankan Islam 
*Mudarabah contracts
Musyarakah

**Musyarakah** atau **usaha sama** merupakan konsep perbankan Islam yang biasanya diguna pakai bagi perniagaan perkongsian atau perniagaan usaha sama untuk sesuatu perusahaan perniagaan. Keuntungan yang diperoleh akan dikongsi bersama berdasarkan nisbah yang telah dipersetujui manakala kerugian akan ditanggung berdasarkan nisbah sumbangan modal.
Mata Ayer

**Mata Ayer** merupakan sebuah pekan yang terletak di bahagian tengah negeri Perlis, Malaysia dan sering dianggap sebagai kawasan pinggir bandar kepada Kangar. Lokasinya yang berada di laluan strategik antara Arau dan Padang Besar menjadikannya sebuah kawasan persinggahan penting sejak awal perkembangan jaringan pengangkutan darat di Perlis. 

Asal-usul nama Mata Ayer berkait rapat dengan ciri geologi kawasan tersebut. Kajian linguistik dan sejarah tempatan menunjukkan bahawa kawasan ini mempunyai banyak sumber air bawah tanah yang membentuk punca air semula jadi. Dalam bahasa Melayu, istilah “mata air” merujuk kepada punca air atau *natural spring*, manakala ejaan lama “mata ayer” kekal sebagai nama rasmi kawasan tersebut. Kehadiran sumber air bawah tanah ini telah mendorong penduduk awal menggali telaga sebagai sumber air domestik. Walaupun kemudahan moden seperti bekalan air paip yang disediakan oleh Syarikat Air Perlis (SAP) kini digunakan secara meluas, kewujudan telaga tradisional masih berfungsi sebagai sumber air alternatif bagi sesetengah penduduk.

Dari sudut sosioekonomi, Mata Ayer pernah dikenali generasi terdahulu sebagai “Pekan Pokok Petai”, dipercayai merujuk kepada pertumbuhan pokok petai yang banyak di kawasan tersebut pada masa lampau. Perkembangan pekan ini berlaku secara organik, dipacu oleh aktiviti perdagangan kecil seperti kedai runcit, pejabat pos, kedai gunting rambut, gerai buah-buahan, sayur-sayuran, ikan segar dan ayam, serta kedai daging. Selain itu, kewujudan kafe, restoran, pasar borong, bengkel motosikal dan kereta, serta beberapa buah kedai perkakasan (dikategorikan sebagai tiga buah kedai utama sehingga tahun 2025) turut menyumbang kepada dinamika ekonomi setempat.

Kedudukan geografi Mata Ayer yang berada di tengah negeri Perlis memberikan kelebihan dari sudut mobiliti dan hubungan antara bandar. Hal ini menyokong perkembangan ekonomi dan sosial masyarakatnya, di samping mengekalkan identiti tradisional yang terbentuk daripada sejarah penggunaan sumber air bawah tanah serta aktiviti pertanian dan perdagangan kecil. Kesemua elemen ini menjadikan Mata Ayer sebuah kawasan yang signifikan dalam konteks sejarah pembangunan wilayah negeri Perlis.
Bintong

**Bintong** merupakan sebuah pekan yang terletak di Perlis. Ia terletak di dalam kawasan parlimen Kangar.
Arau

**Arau, Perlis**عراو، ڤرليس ஆராவ்

**Geografi**
**Status**Bandar DiRaja
**Negara**
**Negeri**
**Mukim**Arau


**Arau** merupakan sebuah Bandar DiRaja dan juga mukim di negeri Perlis. Arau terletak kira-kira 14 km dari tenggara Kangar. Istana Arau yang berbumbung biru terletak berdekatan dengan Masjid Negeri Perlis. 

Bandar Diraja Arau mempunyai sejarah tersendiri. Kawasan ini ialah kawasan bagi pertumbuhan pendidikan tinggi. Stesen kereta api Arau juga merupakan stesen yang paling berdekatan dengan Kangar. Terdapat banyak kereta api yang akan berhenti di stesen sini untuk membenarkan penumpang pergi atau balik ke ibu negeri. Arau juga terletak lebih berhampiran dengan Lebuhraya Utara-Selatan Malaysia.

Kereta api ETS juga ada melalui kawasan diraja ini dan banyak membantu masyarakat Arau dan Kangar. Pada zaman ini, perjalanan ke Pulau Pinang mengambil masa kurang daripada 2 jam melalui kereta api berkelajuan pantas yang boleh mencapai 140-180km/j ini.

## Tempat bersejarah

* Masjid Negeri
* Istana Arau
* Balai Polis
* Makam Diraja

## Pusat pendidikan
* Universiti Teknologi Mara
* Universiti Malaysia Perlis
* Kolej Komuniti Arau
* Politeknik Tuanku Syed Sirajuddin
* Kolej Matrikulasi Perlis
* Sekolah Menengah Teknik Arau
* Sekolah Menengah Kebangsaan Agama Arau
* Sekolah Menengah Agama Al Madrasah Al Alawiyah Ad Diniah
*Maahad Tahfiz Al-Barqiy
*Sekolah Menengah Kebangsaan Dato Sheikh Ahmad
*Sekolah Menengah Kebangsaan Tengku Budriah

## Pautan luar
*Kawasan pelancongan di Arau
*Peta-peta berkaitan dengan Arau
Tambun Tulang

**Tambun Tulang** boleh merujuk kepada:

# Kampung Tambun Tulang, pekan kecil di Perlis
# Tambun Tulang, kawasan pilihan raya di Perlis